ग्रामीण विकास मंत्रालय
विशेष अभियान 2.0- ग्रामीण विकास मंत्रालय के भूमि संसाधन विभाग से संबंधित पहलें
प्रशासनिक सुधार और लोक शिकायत विभाग ने स्वच्छता को संस्थागत बनाने और सरकार में विचाराधीनता को कम करने के लिए प्रधानमंत्री श्री नरेन्द्र मोदी के विजन और मिशन से प्रेरणा लेकर 2 अक्टूबर से 31 अक्टूबर, 2022 तक विशेष अभियान 2.0 आरंभ किया। तदनुसार, ग्रामीण विकास मंत्रालय के भूमि संसाधन विभाग ने विशेष अभियान 2.0 में सक्रियतापूर्वक रूप से भाग लिया।
ग्रामीण विकास मंत्री और ग्रामीण विकास राज्य मंत्री ने अभियान की प्रगति को लेकर नियमितपूर्वक समीक्षा बैठकें कीं। सचिव  ने विशेष अभियान 2.0 के तहत डीओएलआर के विभिन्न प्रभागों/अनुभाग कार्यालयों द्वारा की गई प्रगति की समीक्षा के लिए सभी वरिष्ठ स्तर के अधिकारियों/मंडल प्रमुखों के साथ साप्ताहिक बैठकें कीं। डीओएलआर के सभी कार्यालयों में ‘‘विशेष अभियान 2.0’’ के तहत सघन सफाई, फाइलों की समीक्षा/निराई, स्थान का उत्पादक उपयोग आदि से संबंधित कार्यकलाप संचालित किए जा रहे हैं। संसद सदस्यों के संदर्भ, राज्य सरकार से संदर्भ जैसे संदर्भ श्रेणियों में विचाराधीन मामलों, लोक शिकायतों और अपीलों का निपटारा किया जाता है।
भूमि संसाधन विभाग में विशेष अभियान 2.0 को सच्ची भावना से शुरू किया गया है। विशेष अभियान 2.0 के संबंध में भूमि संसाधन विभाग द्वारा आरंभ किए गए कार्यकलाप निम्नानुसार हैं:
- सचिव  ने विभिन्न कार्यालय परिसरों का निरीक्षण किया और दीवारों की सफेदी, सीपेज को हटाने, पेंट्री रूम और अन्य स्थानों/कमरों का नवीनीकरण, अलमीरा की पेंटिंग आदि जैसे कार्यकलाप करने के निर्देश दिए।
- विशेष अभियान 2.0 के दौरान, डीओएलआर द्वारा चार सर्वोत्तम प्रथाएं शुरू की गई थीं, जो इस प्रकार है;
ए) अभियान ‘मेरा पौधा, मेरा जीवन’ के तहत, विभाग ने कार्यालयों में ‘‘जलवायु सकारात्मक व्यक्तिगत कार्रवाई’’ को बढ़ावा देने के लिए अधिकारियों और कर्मचारियों को कार्यस्थलों में पॉटेड इनडोर पौधों को रखने और दैनिक आधार पर पोषित करने के लिए उन्हें प्रोत्साहित कर उन्हें संवेदनशील बनाने की पहल की है और इस प्रकार व्यक्ति और पर्यावरण के बीच के बंधन को सुदृढ़ बनाया गया है। ऐसी प्रत्येक ‘‘जलवायु सकारात्मक व्यक्तिगत कार्रवाई’’ प्रधानमंत्री के नेतृत्व में ‘‘लाइफ’’ के वैश्विक अभियान से जुड़े मुद्दों पर ध्यान देती है।
बी) ‘जीवन के लिए ऊर्जा की बचत’ अभियान के तहत, विभाग के सभी अधिकारियों को ‘‘जलवायु सकारात्मक व्यक्तिगत कार्रवाई’’ जैसे कि दोपहर के भोजन के समय कार्यालय कक्ष/चैम्बर की लाइट बंद करना - को बढ़ावा देने के लिए संवेदनशील किया गया है। ऐसी प्रत्येक ‘‘जलवायु सकारात्मक व्यक्तिगत कार्रवाई’’ प्रधानमंत्री के नेतृत्व में ‘‘लाइफ’’ के वैश्विक अभियान से जुड़े मुद्दों पर ध्यान देती है।
सी) भूमि संसाधन विभाग ने 2021 में शिवाजी स्टेडियम एनेक्सी कार्यालय परिसर में एक ‘रिजुव वेलनेस सेंटर’ की स्थापना की थी। इस स्वास्थ्य केन्द्र का उपयोग स्वास्थ्य डी-स्ट्रेस प्रबंधन के हिस्से के रूप में योग, ध्यान करने के लिए कर्मचारियों द्वारा किया जाता है। इस सुविधा को डीएपीआरपीजी द्वारा सुशासन सप्ताह  में एक विशेष उपलब्धि के रूप में मान्यता दी गई है। विशेष अभियान 2.0 के तैयारी संबंधी चरण के हिस्से के रूप में, डीडी न्यूज टीम द्वारा इसके महत्व को रेखांकित करने के लिए इस सुविधा केन्द्र को फिल्माया गया था। मॉडल वेलनेस सेंटर के कार्यकलापों का अवलोकन करने के लिए डीएआरपीजी के सचिव ने 10 अक्टूबर, 2022 को हेल्थ रिजुव का दौरा किया था।
विभाग के अधिकारियों और पदाधिकारियों के लिए रिजुव वेलनेस सेंटर में 20 और 21 सितम्बर, 2022 को एक विख्यात विशेषज्ञ के माध्यम से तनाव प्रबंधन पर दो सत्र आयोजित किए गए। विभाग ने विभाग के अधिकारियों के साथ-साथ अन्य विभागों के अधिकारियों के लिए भी रिजुव वेलनेस सेंटर में 21 और 28 अक्टूबर, 2022 को विख्यात योग और आयुर्वेद विशेषज्ञों के माध्यम से योग और आयुर्वेद पर दो सत्रों का आयोजन किया। 31 अक्टूबर, 2022 को ‘स्वस्थ भोजन की आदतों’ पर एक सत्र का आयोजन किया गया।
डी) सभी पुरानी भौतिक फाइलें/रिकॉर्ड जिन्हें बनाए रखने की आवश्यकता होती है उन्हें रिकॉर्ड रूम में रखा जा रहा है। पुराने रिकॉर्ड की पहचान में सुगमता के लिए, ‘‘खोज’’ नामक एक विशेष पहल के माध्यम से डिजिटलीकरण किया गया है, जिसमें रिकॉर्ड रूम में पुराने रिकॉर्ड को बारकोड पर क्लिक करके एक्सेस किया जा सकता है।
- iii. अभियान में सभी अधिकारियों की स्वच्छता और सहभागिता सुनिश्चित करने के लिए विभाग में एक समग्र नोडल अधिकारी के अतिरिक्त सभी तीनों भवनों के लिए नोडल अधिकारी नामित किए गए हैं। केन्द्रीय ग्रामीण विकास मंत्री के निर्देशानुसार, विभाग में स्वच्छता कार्यकलापों की साप्ताहिक रिपोर्ट भेजी जा रही है। नोडल अधिकारी ने समीक्षा बैठक भी की है और सभी स्थलों का निरीक्षण किया है।
- iv. विभाग द्वारा विशेष अभियान 2.0 पर 323 मूल ट्वीट किए गए हैं और उन्हें फेसबुक और इंस्टाग्राम जैसे अन्य सोशल मीडिया प्लेटफॉर्म के माध्यम से बढ़ाया गया है।
- डीएआरपीजी के एससीडीपीएम पोर्टल पर डेटा को नियमित आधार पर अपलोड किया जाता है।